გოგაძეები (შუახევის მუნიციპალიტეტი)
გოგაძეები — სოფელი საქართველოში, შუახევის მუნიციპალიტეტში, (უჩამბის ადმინისტრაციულ ერთეულში). მდებარეობს შავშეთის ქედის ჩრდილოეთ კალთაზე, მდინარე ტბეთის (მდინარე ჩირუხისწყლის მარცხენა შენაკადი) მარჯვენა ნაპირას. ზღვის დონიდან 1400 მეტრზე. შუახევიდან დაშორებულია 16 კილომეტრით. 2014 წლის აღწერის მონაცემებით სოფელში ცხოვრობს 143 კაცი. სახელი ეწოდა გოგაძეების საგვარეულოს მიხედვით.